La Policia Local de Manises localitza a l'autor d'un atropellament després de fugir
31 de agost de 2023

• El responsable ha sigut detingut en reconèixer la seua autoria

Manises, 31 d'agost de 2023. La Policia Local de Manises ha localitzat al conductor responsable d'atropellar amb un camió a un vianant al carrer Luís Armelles i fugir el passat 29 d'agost.

El conductor, en lloc d'assistir al ferit, que va atropellar després de pujar-se a la vorera, va cometre un delicte de fugida i gràcies a la ràpida recerca per part de la Policia Local, va ser detingut, reconeixent la seua autoria.

El ferit, un veí de Manises de 83 anys, va ser atès immediatament pels serveis sanitaris i enviat a l'hospital, al mateix temps que els agents recollien tota la informació per part dels testimonis presencials que va fer possible la detenció de l'autor.